open-index/open-wikipedia-markdown huggingface dataset:
Graziadio Isaia Ascoli

**Graziadio Isaia Ascoli** (Gurize, ai 16 di Lui dal 1829 - Milan, ai 21 di Zenâr dal 1907) al fo un furlan di religjon ebraiche, patriot, glotolic, docent di lenghistiche a Milan, Senadôr dal Ream di Italie.

Al è il creadôr de sience glotologjiche in Italie (tal 1873 al fondà l'“Archivio glottologico italiano”, tal prim volum dal non "Saggi ladini" al individuà lis lenghis ladinis e tal tierç la lenghe franc-provençâl). 

Al tacà a insegnà te academie sientifiche-leterarie di Milan fin dal 1861. 

A si ocupà des lenghis indo-europeanis, dal ebraic, dal turc, dal cinês e des lenghis dravidichis. Al è so il mert di vê dât al furlan il status di lenghe autonome; al vierzè ancje il dibatit su la cuestion ladine, introdusint la definizion di lenghis reto-romanzis o lenghis ladinis (che a cjapin dentri ancje il romanç dal Grison svuizare e il ladin dolomitan dal Sud Tirol), analizant i trats fonetics e morfologjics di chestis lenghis. 

Impuartant ancje il so rûl pe lenghe taliane, dulà che al puartà indevant une posizion oposte rispiet a chê di Alessandro Manzoni: invezit di imponi une lenghe dal alt, basade sul toscan, secont Ascoli si scugnive lassâ che si formàs un talian messedât basât su lis diviersis lenghis regjonâls, cence imposizions di un standard particolâr.

Di zovin al scrivè ancje: "Sull'idioma friulano e sulla sua affinità con la lingua valacca" (Udin 1846), rineât di vieli; "Gorizia italiana tollerante concorde. Verità e speranze nell'Austria del 1848" (Gurize 1848), oparis d'interès furlan. 

Al doprà par prin i tiermins gjeografics-storics di Vignesie Julie, Vignesie Tridentine e Vignesie Euganee.

Tal 1899, po, al proponè une division "studiade cun rigôr" jenfri Sclâfs e Talians.

Tal 1901 la citât di Milan i assegnà la citadinance onorarie.

A lui e je intitulade la Societât Filologjiche Furlane, nassude a Gurize tal 1919.

Al disè: "I SOI NASSUT A GURIZA DI GJENITORS ISRAELITS, I SOI FI DAL FRIUL E I MI GLORI DI CHEST".
Protestantesim

Il **Protestantesim** e je une forme di Cristianisim nassude tal XVI secul de Glesie catoliche daspò dal moviment politic e religjôs cognossût sicu "Riforme protestante", che al vignì fûr de predicjis di riformatôrs, di cui i plui famôs a son Martin Lutar e Zuan Calvin.

## Origjin dal tiermin
Intal 1526 une sintade de Diete di Spira e abolive l'edit di Worms dal 1521, che al proibive la pandude de riforme intai stâts dal Imperi todesc, spietant un concili ecumenic che al metès un tic di ordin inte Glesie.

La sintade de Diete dal 1529 e stabilì il ripristin dal bant dal 1521, blocant cussì cualsisei tentatîf di tolerance religjose che e jere nassude fin a chel moment, ancjemò prime di un concili ecumenic sul probleme. I princips todescs che a si jerin inschiriâts cun Lutêr e cun la Riforme a buririn fûr un document comun che al declarave come i dirits di cussience e su la peraule di Diu inviolabii, e che a varessin garantît la libare difusion di chês ideis intal Imperi. Il document, scrit par latin, al scomençave cun la peraule *Protestamur*, ven a stâi "o declarin solenementi", e daurman al fo doprât par indicâ ducj chei che a seguivin lis ideis protestantis e duncje ancje dutis lis diviersis confessions nassudis di lì. Intal 1555, cu la pâs di Auguste, al fo stabilît il principi dal *cuius regio, eius religio*, par cui la religjon, sei il luteranesim che il catolicesim, al dipindeve dome dal volê dal princip. 

## Principâls denominazions protestantis
* Anabatiscj
* Anglicans (ni catolics, ni protestants)
* Aventiscj
* Batiscj
* Calviniscj (Riformâts H.B. - Confession elvetiche posteriôr)
* Metodiscj
* Luterans (A.B. - Confession augustane o di Auguste/Augsburg)
* Pentecostâi
* Cuacars (oben dits "amîs")
* Valdês
* Unitaris
Luteranisim

Il **luteranisim** e je une comunitât religjose cristiane protestant basât sui insegnaments e lis ideis di Martin Luter, un plevan catolic dal XVI secul che al voleve riformâ lis pratichis e lis dotrinis de Glesie.

## Storie
L'inizi simbolic dal luteranisim, e duncje de Riforme protestante, al è stât ai 31 di Otubar dal 1517, cuant che Luter al publicà su la puarte de Glesie di ducj i Sants  di Wittenberg, in Sassonie (Gjermanie, 95 tesis o declarazions sui dogmis e lis pratichis catolichis e cu la publicazion di bande di Melanton tal 1530 de Confession augustane (o di Auguste).

## Dotrine

I luterans no son fedêi al Pape, a àn doi sacraments (il Batisim e la Sante Cene, la confession e pues jessi personâl e direte nome a Diu o midiant l'intermediazion dal pastôr), a crodin come i catolics che la particule e il vin consacrâts a sedin dabon il cuarp e il sanc di Jesu Crist e a fasin la comunion in duplis specie.
Il cult, che i catolics a clamin messe al è di domenie e no simpri si comunichisi, ma simpri a si cjante, a si scolte il pastôr che al monte sul pulpit par fâ la predicje, e a si lei la Biblie. I pastôrs si podin maridâ e ancje lis feminis a podin acedi al ufici pastorâl.
Par ogni glesie al è a cjâf un plevan. No esist une caste sacerdotâl ma al esist il sacerdozi universâl, al ven a stâi che ducj i fedêi a son clamâts a sei sacerdots di Jesus Crist.

Tal 1999 la Glesie Catoliche di Rome a si è svicinade acetant il fat che a si pues jessi salvâts nome par grazie divine e no par oparis.

## In Friûl
Te ete di mieç tancj furlans a si stavin convertint al luteranisim soredut in Cjargne, a Glemone, a Sant Denêl, a Sant Vît dal Tiliment e a Udin ma Vignesie ju fasè ducj abiurâ. Te citât di Gurize a'nd jere une fuarte comunitât luterane che daspò de Prime Vuere mondiâl e deventà metodiste.

Une parochie luterane si pues cjatâle a Triest.
Evangjelic

**Evangjelic** al pues riferîsi a:

* Evangjelicalisim, moviment cristian che al met in evidence la conversion personâl e la autoritât de Bibie
* Luteranisim, moviment cristian influençât di Martin Lutêr
* Protestantesim, un dai trê grups principâls dal Cristianisim
* Evangjelisim, tal sens di proselitismo cristian
* Vanzelis, testemoneancis de vite di Jesus
Alps Cjargnelis

Lis **Alps Cjargnelis** a son chês montagnis comprendudis tra il Pas di Mont di Crôs Comelico e il Pas di Cjamparos. La montagne plui alte da lis Alps Cjargnelis al è il Colians (2.780 m). Atris montagnis impuartantis:

* La Peralbe (2.694 m)

* La Crete di Tamau (2.218 m)

* La Tinise (2.120 m)

* La Mariane (1.906 m)

* La Crete di Aip (2.279 m)

## Leams esternis
* Alps Cjargnelis - Hribi.net
Livence

La **Livence** (loc. **Lighintha**) al è un flum jenfri il Friûl storic e il Venit. E nâs a Polcenic te provincie di Pordenon e si bute tal Mâr Adriatic a Cjaurlis. Al è un flum cuntune puartade a vonde costant e ric di pes. Il non antic dal flum al jere *Liquentia*, che al deventà intal secul XIII Livence. Par un toc dal so cors al fâs di confin tra Venit e Friûl, mentri il toc prime de fôs al è dut comprindût tal Venit; purpûr, inte definizion di Friûl storic, la Livence e fâs di confin ocidentâl fin ae fôs, cjapant dentri duncje tal Friûl dut il Mandament di Puart.
Z

Il **Z** (**zete**) al è il vincjesim tierç e ultin segn dal alfabet furlan. 

## Ûs fonetic

Tal furlan standard il z al pues rapresentà trê suns diferents:

* **Z** tant che il sun sort *ts*, par esempli intes peraulis *nazion, emozion*

* **Z** tant che il sun sonôr *dz*, par esempli inte peraule *benzine*.

* **Z** tant che un sun dolç che al somee al talian *gi*, par esempli inte peraulis *zovin, zîr, zuiâ*.

## Storie

Il **Z** al ven dal alfabet latin che lu à cjapât dal grêc par scrivi Ζ ζ.

## Significâts

### Chimiche e fisiche
* **Z** al è il simbul dal numar atomic

### Fumuts
* **Z** al indiche il durmî, spes rapresentât doprant une schirie di zetis (*zzz...*)

### Matematiche
* **z** te gjeometrie analitiche al è l'as verticâl di un spazi tridimensionâl
* **z** te algjebre lineâr lu si dopre come tierce incognite
* **Z** maiuscul al rapresente l'insiemit dai numars intîrs

### Metrologjie
* **Z** al è la abreviazion di zetta, prefìs ch'al significhe 1021
* **z** al è la abreviazion di zepto, prefìs chìal sighifiche 10-21

### Traspuarts
* **Z** al è la targhe automobilistiche internazionâl dal Zambia
Parc naturâl des Prealps Juliis

Il **parc naturâl des [[Prealps Juliis]]** e je la seconde aree protezude plui grande de regjon Friûl-Vignesie Julie; inmaneade ai 30 di Setembar dal 1996 cuntune leç regjonâl, al cuvierç 9.000 etars, che a fasin part dai teritoris dai comuns di Scluse, Lusèvare, Mueç, Resie, Resiute e Vençon, e par un bon toc al confine cu la Slovenie. Jentri dal parc al è cjapât ancje la mont Cjanine, cui siei 2587 m. s.n.m. e la mont Plauris (1958 m); a si cjatin ancje i rescj dal unic glaçâr de regjon e une aree une vore studiade, chê dal altiplan de mont Cjanine, interessant pai siei fenomens di cjarsisim.

## Leams esternis
*  Sît uficiâl
Judite

**Judite** al e un libri biblic (plui precisementri dal Vieli Testament) deuterocanonic, parcè ch'al è scrit in part par ebraic e in part par grêc. Si pense che l'originâl al fos dut par ebraic o par aramaic. 
## La storie
Il generâl assîr Oloferne, in marce par concuistâ Israêl, al rive ale citât di Betulie, che e ven assediade. La biele vedue Judite, d'acuardi cui cjâvs dae citât, e jes dale citât e e va tal campament di Oloferne, disind di jessi une spie. Passât cualchi dì, e rive a fa inamorâ di sè Oloferne e a falu incjocâ. Cul generâl in ches condizions, nol è dificil par je copalu. I soldâts assîrs si inacuarzin di ce esâl sucedût dome cuant che Judite e je bielza scjampade inta citât; cence il lôr generâl a son clamâts di pôre e a vegnin facilmentri sconfits dal popul ebraic clamât in frete dai cjâvs di Betulie a unisi cuintri i invasôrs .

## Interpretazions
La istorie no à un fonz storic precîs (salacor, daspò dal esili babilonês, ma a son imprecisions); chest nus fas capî che e je state scrite plui cul intent di jessi une istorie edificant, che no cun chel di tramandâ un fat storic. Za dal non da la protagoniste o podìn capî alc: "Judite" al starès a indicâ una femine ebraiche in gjenerâl, la "judee" par ecelence (te lidrîs o podìn ricognossi chê di un dai nons dal popul ebraic): un model che, secont la intenzion dal autôr, al varès di jessi imitât. Ancje il non da la citât (salacor inventade) dulà che e acjat la vicende, "Betulie", al sarès un simbul: al po significâ sei "cjase da lis vergjinis", sei "cjase dal Signôr". 

Di notâ al è il fat che Diu al jude il so popul par mieç di una femine (insolit par un test concepît te antichitât); cun chest l'autôr al vul probabilmentri mostrâ la potence divine.
N

Il **N** (ene) al è il decim cuart segn dal alfabet furlan. 

## Ûs fonetic

La **N** a rapresente in furlan doi suns diferents il *ń* de peraule cu**n** e il *n* de peraule **n**et.
Te lenghe furlane lis peraulis cun la **dople n** no son mai une consonant dople ma invezit une sucession di doi suns diferents *ń* e *n*. Par esempli *inneâsi* o *innulâsi*.

## Storie

Il N al ven dal alfabet latin. Tes lenghis semitichis si pense che al rapresentàs il sarpint.

## Significâts

### Chimiche
* **N** al è il simbul dal azôt

### Fisiche
* **n** al è il simbul dal neutron

### Matematiche
* **N** maiuscul al rapresente l'insiemit dai numars naturâi
* **n** minuscul al rapresente un cualsisei numar naturâl

### Metrologjie
* **N** al è il simbul dal Newton, unitât di misure de fuarce
* **n** al è la abreviazion dal prefis *nano*, ch'al significhe 10-9

### Traspuarts
* **N** al è la targhe automobilistiche internazionâl de Norvegjie
La scriture des varietâts

Lis regulis gjenerâls pe scriture dal furlan standard a valin ancje pe **scriture des varietâts**: ognidun al podarà lei ancje daûr de pronunzie de sô varietât. Lis varietâts però a puedin vê suns speciâi che no son cognossûts tal furlan standard. In chescj câs, soredut se si intint scrivi etnotescj, contis popolârs te reâl pronunzie dal lûc, ma ancje poesiis o altris tescj cun valôr documentari, si pues doprâ segns gnûfs, come indicât ca sot: 

**[[th]] - interdintâl sort**

pal sun interdintâl sort si dopre il digram th; par esempli, il furlan ocidentâl thoc = çoc in lenghe comune; 
**
[[dh]] - interdintâl sonôr**

pal sun interdintâl sonôr si dopre il digram dh; par esempli, il furlan ocidentâl dhovâ = zovâ in lenghe comune; 

**[[sj]] – [[ssj]] - [[sj]] - sibilant palatâl sort**

pal sun sibilant palatâl sort (tant che il talian scena, sciagura) 
in posizion iniziâl si dopre il digram sj; par esempli, il cjargnel sjivilâ = sivilâ in lenghe comune; 
in posizion mediane si dopre ssj; par esempli, il cjargnel messjedâ = messedâ in lenghe comune; 
in posizion finâl si dopre sj; par esempli il cjargnel sing. il ros, plur. i rosj = plur. i ros in lenghe comune; 

**[[‘sj]] – [[sj]] - sibilant palatâl sonôr**

pal sun sibilant palatâl sonôr (tant che il francês jour) 
in posizion iniziâl si dopre ‘sj; par esempli, il furlan ocidentâl ’sjave = ’save in lenghe comune; 
in posizion mediane si dopre sj; par esempli, il cjargnel lusjôr = lusôr in lenghe comune. 

**Acent tonic su lis vocâls**

Par facilitâ la pronunzie dai grups di vocâls carateristics di cualchi varietât cjargnele e ocidentâl, si consee di meti l’acent tonic su la prime vocâl, par esempli professùar = professôr in lenghe comune, nìaf = nêf in lenghe comune, jùa = jo in lenghe comune. 

**[[S]] - sun sibilant palatâl**

Il sun sibilant palatâl sort si lu scrîf semplicementri cul segn s, ancje se si trate di une scriture di variante dal furlan, cuant che al è denant di consonante e nol à valôr distintîf. Si scrîf cueste e no cuesjte, ancje se il sun al è palatâl.

## leams
test dal Olf su la grafie uficiâl
Dolomitis

Lis **Dolomitis** a son un grup di monts che si cjate intes provincîs di Belun, Bolzan, Trent, Pordenon e Udin. Il nom al derive da Dieudonnè Dolomieu ch'al à scuviert la proprietât da la dolomie, la particular piere calcaree in majorance in chest teritori.
Li Dolomitis a son patrimoni mondiâl de umanitât dal Unesco dal 2009.

## Galarie fotografiche

Image:Marmolada + Sellaronda tour 33.jpg
Image:Sasslong.JPG
Image:Brenta_group_and_Brenta_valley_from_NW.jpg
Biblie

La **Biblie** al è il libri plui vendût dal mont che al cjape dentri di se plusôrs libris a seconde des confessions cristianis e ebraichis.
I libris da la Biblie a son ancje clamâts Sacris Scrituris parcè che Cristians e Ebreus a crodin che a sedin inspirâts di Diu.
I Ebreus a si ricognossin tal Vecjo Testament e no si ricognossin intal Gnûf testament, al ven a stâi la peraule di Jesu Crist e dai siei apuestui.

Il tiermin furlan "Biblie" al derive, zontraviers il latin, da la peraule greche *biblìa* che a significhe "libret".
Cheste a sô volte e ven da *biblos* che segnave la part didentri de plante dal papîr, da le cuâl a si tire fûr un gjenar di cjarte.

Par sancirâ cuai libris a dovevin jentrâ inte Biblie, i cristians catolics a an stabilît un canul (*canone*), che al definìs setantedoi libris come fasint part des Sacris Scrituris, dividûts in Vecjo Testament (45) e Gnûf Testament (27).

Altris intal canul a fasin jentrâ dome sessante sîs libris ripartîs in Scrituris Ebraichis (39) e Scrituris Grechis Cristianis (27), chei altri sîs a vegnin ritignûts apocrifs.

**La Biblie Furlane** e je stade curade di un grup di studiôs e voltade par furlan di pre Toni Beline, inte prime edizion complete cun pre Checo Placerean, pe seconde edizion di bessôl, cu l’aprovazion dai vescui furlans e de Conference Episcopâl Taliane, publicade intal 1997 par cure dal Istitût "Pio Paschini" di Udin.

## Composizion (canul)

Par la maiorance dal cristianisim i libris de Biblie a son cussì ripartîts:

**[[Vecjo Testament]]**

* *Pentateuc*: 
** Gjenesi, Esodi, Levitic, Numars, Deuteronomi;

* *Libris storics*:
** Josuè, Judiç, Rut, Samuêl 1 e 2, Res 1 e 2, Cronachis 1 e 2, Esdre, Tobie, Judite, Ester, Maccabeos 1 e 2;

* *Libris didatics*:
** Jop, Salms, Proverbis, Eclesiaste, Grande Cjante, Sapience, Eclesiastico;

* *Libris profetics*:
** Isaie, Jeremie, Vaiudis, Baruc, Ezechiêl, Danêl, Osee, Joel, Amos, Abdie, Jone, Michee, Naum, Abacuc, Sofonie, Ageu, Zacarie, Malachie;

**[[Gnûf Testament]]**

* *Libris legâi*:
** cuatri vanzelets: S. Mateu, S. Marc, S. Luche, S. Zuan;

* *Libris storics*:
** Ats dai Apuestui;

* *Libris didatics*:
** Letaris di Pauli: ai Romans, ai Corinti 1 e 2, ai Gjalats, ai Efesins, ai Filipets, ai Colossets, ai Tessalonicês 1 e 2, a Timoteu 1 e 2, a Tît, a Filemon, ai Ebreus;
** Altris letaris: di S. Jacum, di S. Pieri 1 e 2, di S. Zuan 1 e 2 e 3, di S. Jude;

* *Libris profetics*:
** Apocalìs di S. Zuan.

Par altris confessions i libris: Tobie, Judite, Maccabeos 1 e 2, Sapience e Eclesiastico, invezit a vegnin ritignûts apocrifs

## Vôs leadis
* Torah
* Zuckermann, Ghil'ad (2003). *[[:en:Language Contact and Lexical Enrichment in Israeli Hebrew|Language Contact and Lexical Enrichment in Israeli Hebrew]]*. Palgrave Macmillan. ISBN 978-1403917232.

## Leams esternis
*  Il test de Biblie
*  La leture continuade de Biblie
Gnûf testament

Il **Gnûf Testament** al è la racuelte dai 27 libris canonics che a formin la seconde part da la Bibie cristiane e che a forin scrits in seguit a la vite e al predicazion di Jesù di Nazareth. I libris dal Gnûf Testament a son scrits in grec cun plusôrs semitisims.

## Contignût
I cuatri Vanzelis (che la tradizion e clame: seont Matieu, Marc, Luche e Zuan) e ripuartin la vite e i dets di Jesù di Nazareth, contâs cuntun particolar stîl leterari, seont ponts di viste in part difarents. 

Il stes autôr dal vanzeli seont Luche al á scrit ancje i Ats dai Apuestui, dulâ che al conte la storie da lis primis comunitâts cristianis sot la guide di Jacum e Pauli. Pal lor stil e contignûts, il vanzeli seont Luche e i Ats dai Apuestui a formin scuasit une opare uniche, dividude in dos parts.

### Canul
La formazion dal canul dal Gnûf Testament e fò puitost complicade. Al è stât adotât da la Glesie a la fin dal IV secul seont cheste liste:

* i cuatri Vanzelis:
**Vanzeli di Mateu (Mt)
** Vanzeli di Marc (Mc)
** Vanzeli di Luche (Lc)
** Vanzeli di Zuan (Gv)
* i Ats dai Apuestui (At)
* lis letaris di San Pauli:
**Letare ai Romans (Rm)
**Prime letare ai Corints (1Cor)
**Seconde letare ai Corints (2Cor)
** Letare ai Galazians (Gal)
** Letare ai Efesins (Ef)
**Letare ai Filipês (Fil)
**Letare ai Colossês (Col)
**Prime letare ai Tessalonicês (1Ts)
**Seconde letare ai Tessalonicês (2Ts)
**Prime letare a Timoteu (1Tm)
**Seconde letare a Timoteu (2Tm)
** Letare a Tito (Tt)
**Letare a Filemone (Fm)
* la Letare ai Ebreos (Eb)
* lis Letaris Catolichis:
**Letare di Jacum (Gc)
**Prime letare di Pieri (1Pt)
**Seconde letare di Pieri (2Pt)
**Prime letare di Zuan (1Gv)
**Seconde letare di Zuan (2Gv)
**Tiarce letare di Zuan (3Gv)
**Letare di Jude (Gd)
* l'Apocalis (Ap)

## Leams
*  Il test de Biblie
Tibar

Il **Tibar** o **Tevere** (par latin *Tiber*, par talian *Tevere*) al è il flum plui impuartant de Italie centrâl, cognossût soredut pal fat che al passe pe citât di Rome.

Il Tibar al nas dal mont Fumaiolo, a 1.268 m s.n.m., sul lât che cjale bande la Toscane, dongje "le Balze", une frazion dal comun di Verghereto (provincie di Forlì-Cesena). lato che volge verso la Toscana, vicino alle Balze, frazion dal comun di Verghereto (in provincie di Forlì-Cesena). La sô lungjece e je di 392 chilometris, la puartade medie di 230 m3/s e il bacin idrografic al è di 17.374,996 km2; daspò jessi passât par Rome, il flum al si bute tal Mâr Tirren.

Il flum une volte al jere une impuartante vie di comunicazion, navigabil diretementri fintremai Rome; barcjis plui piçulis a puartavin i prodots agricui de Umbrie fin inte citât. In zornade di vuê, il flum al à piardût un grum di interès, e al ven soredut doprât pe navigazion sportive (canotaç) e turistiche.
Belun

**Belun** e je une citât dal Venit che al dì di vuê al à 35.870 abitants. Al è il cjâf lûc de omonime provincie.

## Gjeografie
Belun e je la cjâf lûc di provincie plui a Nord dal Venit e e je ancje la plui alte sul nivel dal mâr. Si cjate ai pîts dal grup dolomitic dal **Schiara**.

La citât antighe e je logade su un spiron di cret dongje de confluence dal turint Ardo cun la Plâf.

## Storie
La citât e à origjins romanis, e deventà un **municipi** difindût da grandis fortificazions, che durarin fin ae vignude dai barbars.

### Etât di mieç
Dilunc di dut la alte etât di mieç, la citât e restà sot dal domini langobart e carolinç. Il periodi jenfri il XI e il XIII secul al fo pe citât une vore sanganôs, soredut par vie des vueris cuintri la citât di Trevîs. Il vescul cont **Zuan II** al rivà a slargjâ i dominis belunês fintremai ae fertile planure di Montebelune, ma la superioritât di Vignesie e obleà il guvier a seguî politicamentri la Serenissime. Il 1404 al è l'an de fin des vueris cuintri i trevisans e des lotis internis jenfri lis variis fazions.

Belun e je une des citâts decoradis al valôr militâr par la Vuere di Liberazion cun la medaie d'aur al valôr militâr.

## Galarie fotografiche

Figure:Belluno dal Visentin.jpg|Viodude de citât
Image:Belluno - Piazza dei Martiri.jpg|Place dai martars
Image:Belluno palazzo rettori prefettura.jpg|Place dal Domo


## Viôt ancje
* Cjadovri

## Leams esternis
Clap

Mût di clamâ di bande dai Furlans il tiermin jenfri Italie e Austrie-Ongjarie ch'al divideve il Friûl in orientâl (austriac) e in centri-ocidentâl (talian) fint al Tratât di Saint-Germain dal 1919, cuant che chel tiermin e l'Austrie-Ongjarie stesse a forin scancelâts des cjartis gjeografichis.
III vuere di indipendence taliane

Vuere dal Risorziment talian (1866) che e à vût il risultât di fâ passâ sot dal Ream di Italie il Venit, il Trentin e il Friûl centrâl e ocidentâl, cundut che l'esercit e la marine taliane no vedin savût vinci in cheste vuere nissune bataie e che anzit a vedin vût di patî lis disfatis di Custoza e di Lissa. Di fat il risultât positîf pai talians al è derivât dome des grandis vitoriis de Prussie, aleade dai talians, su la Austrie (in particolâr la bataie di Sadowa dai 3 di Lui dal 1866).
Risuriment

Periode istoric, moviment di oms e ideis liberâls ch'al puartà a lis vueris per definitive liberazion da l'Italie de ocupazion foreste, massime di chee da l'Imperi d'Austrie prim e di chel d'Austrie-Ongjarie daspò e che al contibuì, in gran part, a la distruzion di chest ultim.

La vuide dal Risuriment e fo puartade indevant di bande di une elit borghês, liberâl, massoniche e anticlericâl che pe planc planc e rivà a coinvolzi e a sveâ dut il popul talian.

Dal 1848, al 1918 cul completament de unitât nazionâl e la formazion definitive dal Stât talian midiant lis Vueris di Indipendence.

Lis Vueris d'indipendence:
* I vuere d'indipendence
* II vuere d'indipendence
* III vuere d'indipendence

A chestis a van zontadis:
* la Concuiste dal Sut-Italie par man da "i Mil" di Giuseppe Garibaldi
* la Concuiste dal Centri-Italie
* la Concuiste di Rome e dal Lazi
* la Prime vuere mondiâl
Â

â Â

Il segn **â** (**Â**) tal alfabet furlan al rapresente la vocâl a lungje, e si diferenzie de letare normâl par l'acent circonflès.

## In altris lenghis
Cheste letare e ven doprade ancje in rumen par indicâ il sun , che al pues jessi scrit ancje cun la letare î. E si cjate ancje in vietnamit, valon, francês e portughês. 

## Cjale ancje
* Acent circonflès
Magjarizazion

Tal cjamp dale ricerche storiche, cun cheste peraule al ven indicât il tentatîf - che al proviôt metodologjis ancje non pacifichis - promovût dal ream di Ongjarie di fâ dai siei abitants non magjârs une part dale nazion magjare.

Chest tentatîf di assimilazion forzade al rivà al so punt plui alt daspò la proclamazion de Austrie-Ongjarie (1867): i Magjars a tentarin di magjarizâ lis culturis minoritaris tes tieris di lôr competence aministrative mediant plui modalitâts (par esempli cul jutori di riformis dal sisteme scolastic).
Tra lis zonis interesadis di chest tentatîf a forin Flum, la Slovachie, dute la Transilvanie e il Burgenland, ma soredut la Crauvazie e la Sclavanie crauvate che però e rispuinderin cul "Ilirisim".
Venit

Il **Venit** al è une regjon da la Italie dal Nord-Est che al dì di vuê al à in plui di 4,5 milions di abitants. E confine a soreli jevât cul Friûl-Vignesie Julie, a Nord cun l'Austrie, a soreli bonât cul Trentin-Sud Tirôl e cu la Lombardie, a Sud cun l'Emilie-Romagne. Il cjâf lûc regjonâl al è Vignesie. Lis altris citâts a son: Verone, Padue, Vicense, Trevîs, Ruvì e Belun.

## Teritori
Il teritori de regjon al è morfologjicamentri une vore svariât: al è componût principalmentri di planure (in plui dal 55 par cent), ma con vastis zonis montagnosis inte provincie di Belun, dulà che a son logadis lis Dolomitis. L'aree des Dolomitis e comprent il Cjadovri, l'Agordin, il Comelic e il Dimpeçin.

La zone colinâr e je composte dal massiç dal Grappa, dai Monts Lessins e dal altiplan di Asià.

La planure Venete si slargje par la pluritât de regjon, dilunc di dute la part meridionâl, traviersade di flums une vore impuartants, come il Po, l'Adis e la Plâf.

A Ovest, al confin fra Venit, Lombardie e Trentin si cjate il plui estês lâc talian, il Garde.

## Storie
## Economie
## Traspuarts
## Politiche
Zonte regjonâl al dì di vuê (nomenade in Avrîl 2005):
* **Giancarlo Galan** - president
* **Luca Zaia** - vizi-president e assessôr aes politichis agriculis e dal turisim
* **Renato Chisso** - assessôr ae mobilitât e infrastruturis
* **Giancarlo Conta** - assessôr al ambient
* **Marialuisa Coppola** - assessôr aes politichis di belanç
* **Oscar De Bona** - assessôr aes politichis des flus migratoris
* **Elena Donazzan** - assessôr al istruzion e formazion
* **Fabio Gava** - assessôr ae economie, disvilup, ricercje, inovazion e politiche istituzionâl
* **Massimo Giorgetti** - assessôr ai lavôrs publics e sport
* **Renzo Marangon** - assessôr al teritori
* **Flavio Silvestrin** - assessôr ai ents locâi e al personâl
* **Flavio Tosi** - assessôr ae politiche sanitarie
* **Stefano Valdegamberi** - assessôr aes politichis sociâls

## Viôt ancje
## Leams
* Sît uficiâl de regjon 
* Vichipedie in lenghe venete
Jôf dal Montâs

Il **Jôf dal Montâs** (2.754 m) e je une montagne intes Alps Juliis talianis. E je il secont pic plui alt di cheste cjadene daspò de Mont Tricuarne, logade in Slovenie. I paîs plui dongje a son Dogne, Malborghèt e Siele Nevee. Il prin a rivâ fin sù, daspò un grum di tentatîfs,  al fo l'austriac Hermann Findenegg, tal 1877, rivant dal lât meridionâl. Lis viis setentrionâls a forin invezit viertis soredut dal grant alpinist Julius Kugy, tai prins dal '900. Inte Grande Vuere ancje il Jôf dal Montâs al fo un lûc di combatiments, e ancjemò vuê a si cjatin olmis di chei fats tragjics. 

## Leams esternis
* Jôf dal Montâs - Hribi.net
II vuere di indipendence taliane

Vuere scjadenade tal 1859 dal Ream di Sardigne cuintri da l'Austrie par liberâ de soo ocupazion l'Italie dal Nort.
Daspò de vitorie piemontese (cul grant jutori dai francês) l'Austrie e pierdè la Lombardie.
Fassisim

Il **fassisim** e je une dotrine politiche nazionaliste e totalitarie di estreme diestre nassude in Italie par opare di Benito Mussolini che puartâ ae ditature dal 1922 al 1943. Par estension il tiermin al ven doprât par indicâ, moviments estremiscj, guviers ditatoriâi di diestre e in gjenerâl ategjaments e compuartaments no democratics, raziscj e intolerants.

La peraule e ven dal talian *fascio* (fas) che al sarès il simbul che dopravin i litôrs romans tant che simbul di union e justizie.

## Il fassisim in Italie.

Il fassisim al nas in Italie tai agns dopo la prime vuere mondiâl par opare di Benito Mussolini. Si trate di un moviment nazionalist e antidemocratic che in curt si met de bande dai bacans e dai parons des fabrichis cuintri i sindacâts e i partîts di ispirazion socialiste. 

La borghesie taliane, spaventade di chel che al jere sucedût in Russie, e viodè Mussolini tant che l'om bon di fâ tornâ l'ordin. Lis azions violentis dai scuadriscj, che a pestavin i aversaris politics cui manganei o che i fasevin bevi il vuelin di ricin, a forin dopradis cun regolaritât dal fassisim.

Tal 1922 e fo la marcje su Rome di Mussolini e dai soi oms cu la cuâl al rivà al guvier.

Daspò tantis violencis (come il delit Matteotti) al limità la libertât di peraule e al abolì ducj i partîts; la Cjamare dai Deputâts e fo disfate par lassâi puest a la Cjamare dai Fas e des Corporazions dant vite a la ditature. 

Tai agns 30 il regjim al deventâ aleât de Gjermanie di Hitler e al adotâ lis leçs raziâls. 

Dopo lis vueris di Spagne e di Etiopie al entrà te seconde vuere mondiâl tal Jugn dal 1940 cuant che cu la sconfite de France la vitorie e sameave aromai dongje. 

Nol fò cussì e dopo il sbarc dai merecans e dai inglês in Sicilie tal 1943 il Re al arestà Mussolini. I todescs lu liberarin e cussì al podè fondâ te alte Italie la Republiche di Salò che e là indenant fin al Avrîl dal 1945 cuant che a rivarin i aleâts e Mussolini al fo copât dai partigjans.

## Il fassisim in Friûl.

Ancje se in misure minôr rispiet a ce che al sucedè in Emilie Romagne e in Toscane ancje in Friûl e fo la azion violente dai scuadriscj fassiscj tai prins agns 20. 

Dopo la nassite de ditature la situazion si stabilizà. In Friûl fo puartade indenant une fuarte politiche nazionaliste cuintri lis minorancis sclavis e todescjis. 

E fo une politiche di italianizazion fuarçade, si improibî l’ûs di lenghis diferentis dal talian, si cirì di fâ emigrâ in Austrie i carinzians de Val Cjanâl, si obleà il gambiament dai cognons che no someavin talians, si spostarin in altri bandis de Italie i mestris elementârs che a fevelavin sloven e v.i.

In cheste suaze il regjim al doprâ, almancul in part, il furlan come mieç par cirî di latinizâ i cunfins orientâi. Il furlan al fo viodût tant che un dialet dal talian che però nol fo ostegjât cussì tant come i altris dialets atôr pe Italie.
Vuere di Spagne

Nom ch'al ven dât in Italie par la Vuere civîl spagnule.
Plui esatementri la vuere ch'e fasè l'Italie cuintri de Spagne republicane a susten de ribelion dal Gjeneralissim Francisco Franco tacade tal 1936 e finide tal 1939.
Une brigade di Talians iregulârs però e sustignì lis Trupis republicanis spagnulis.
La vuere e fo vinte da lis Trupis nazionâls spagnulis, dai Talians e dai Todescs.
Vuere di Abissinie

Vuere che e fasè la Italie cuintri de Etiopie o Imperi di Abissinie tal 1935 fint al 1936.
Il Re de Italie Vitori Emanuêl III al deventà ancje Imperadôr di Etiopie.
Lis operazions a forin vuidadis dal Gjenerâl Badoglio che al fo nomenât Duche di Addis Abeba.
Sonntag in Vorarlberg

**Sonntag in Vorarlberg** al è un comun di 704 abitants (2006) logât tal distret di Bludenz, tal stât federâl austriac dal Vorarlberg e al è innomenât come localitât turistiche.

La sô uniche frazion e je Sonntag.
Talians

Seont la concezion juridiche il popul talian al è l'insiemit des personis che a àn la citadinance taliane. 

Par une altre vision il popul talian le il popul cal conten ducj chei ca fevelin par talian e han une culture di origjne latine te Penisule, al popul talian cal creé le nazion taliane son contignus ancje i furlans, i ticinês, i abitants de Republiche di San Marino. 

Par il prin articul de costituzion de republiche taliane la sovranitât e aparten al popul.
Popul

Il **Popul** al è un grop di oms che a àn des carateristichis in comun tant che par esempli la nazionalitât, il colôr de piel, la culture e v.i. 

Tal câs che il grop al vedi la stesse nazionalitât al pues jessi une nazion. 

Seont cualchidun il popul al è l'insiemit dai citadins di un stât ma, in chest câs al varès di jessi miôr doprâ la peraule popolazion.
Popolazion

La **popolazion** al è un grop di personis o organisims di une cierte specie che a vivin intune stesse zone o intun spazi determinât.

Il studi des popolazions umanis, dal lôr numar e dal disvilup tal timp al ven fat de demografie. Il compuartament des popolazions al è un argoment studiât de sociologjie, de economie e de gjeografie.

Il studi des popolazions animâls o vegjetâls al ven fat de biologjie.
Pal studi dal disvilup des popolazions tal timp, dal lôr tas di cressite e di mortalitât e ven doprade une vore la statistiche.
Tricolôr

Nom cul cuâl e ven clamade la bandiere taliane.
In particulâr al è il simbul da l'unitât d'Italie dongje dal Stelon.
L'origjin dal tricolôr al ven de bandiere francese e introdot in Italie scu simbul dirivoluzionari e di libertât cuntune modifiche: il vert al puest dal blu.
I colôrs a son (tancant da l'aste: vert, blanc e ros).
I Mil

Trupis volontariis al servizi dal ideâl risurimentâl di unitât d'Italie e comandâts dal gjenerâl Giuseppe Garibaldi e finanziâts dal Ream di Sardigne.

**I Mil** a cjapin il nom dal numar dai soldâts che la compognevin (uns mil).
I Mil a puartavin come divise la cjamese rosse e  a vevin come bandiere il Tricolôr d'Italie.

Jenfri i plui grancj erois di chestis trupis al fo Nino Bixio.

Lis trupis a forin disfatis daspò de Concuiste dal Sut-Italie e tancj soldâts a forin incuadrâts inte neonade armade taliane.
Garibaldi al ricostituì une altre armade ch'e operà te III vuere d'indipendence i cuâi soldâts a forin clamâts Cjaçadôrs des Alps.

I reparts di tradizion "garibaldine" te Armade Taliane a forin cierts riparts di Fantarie di Arest scu il 51m e il 52m regjiment "Cjaçadôrs des Alps".

## Furlans ch'a cjaparin part ae spedizion dai Mil
*Marco Antonini (Sant Denêl, 8 di Dicembar dal 1834) negoziant.
*Giovanni Battista Bertossi (Pordenon, 9 di Març dal 1840 - Varazze, 1865), ingegnîr. 
*Francesco Carlutti (Palme, 1817 - Alba, 24 di Zenâr dal 1861), oresin 
*Gaetano Castion (Puart, 24 di Setembar dal 1820), brigadîr
*Giovanni Battista Cella (Udin, 5 di Setembar dal 1837 - Udin, 1889), avocât.
*Marziano Ciotti (Gardiscje, 13 di Avost dal 1839), resident a Montreâl, cumieçant
*Valentino Cossio (Talmassons, 13 di Avrîl dal 1843)
*Pietro Angelo Cristofoli (San Vît dal Tiliment, 16 di Lui dal 1841), miedi ciroic.
*Enea Ellero (Pordenon, 9 di Setembar dal 1840), avocât.
*Antonio Fantuzzi (Pordenon, 5 di Mai dal 1833 - Turin, 11 di avrîl dal 1865), barbîr
*Coriolano Gnesutta (Tisane, 9 di Mai dal 1839), pancôr
*Riccardo Luzzato (Udin, 4 di Fevrâr dal 1842), avocât
*Giuseppe Paullon Stella (Barcis, 3 di Fevrâr dal 1842), venditôr di vin
*Emilio Perselli (Sant Denêl, 26 di Avrîl dal 1832 - ivi, 21 di Avost dal 1870), indoradôr
*Luigi Riva (Palaçûl, 26 di Lui dal 1837), agent di cumierç
*Eugenio Sartori (Sacîl, 15 di Jugn dal 1830 - Calatafimi, 15 di Mai dal 1860), possident
*Paolo Scarpa (Tisane, 9 di Lui dal 1839), ingegnîr.
*Francesco Zamparo (Tumieç, 17 di Setembar dal 1844), impiegât al Dazio Consumo
*Enrico Matteo Zuzzi (Codroip, 19 di Fevrâr dal 1838), miedi
Stelon

Simbul di ogni fortune e glorie pe Patrie Taliane, simbul di unitât e di libertât dongje dal Tricolôr.
Di origjin massoniche e doprât tanton tal Risuriment.
E je une stele che e brile emanant mil rais.
Tantis voltis al sormontave il Scût Sabaut (come te inmagjin 2).
Cumò al è jentrât tal simbul de Republiche Taliane dongje da lis frunts di orâr e di rôl e a la rovede dentade dal lavôr cjapant il puest dal Scût Sabaut.
Iredentisim

L**'iredentisim** al è stât un moviment nazionalist talian dal XIX secul di caratar anti austriac che al predicjave la continuazion dal risorziment par fa passâ sot il Ream de Italie il Friûl di là dal Clap, Triest, la Istrie, la citât di Flum di Istrie, la Dalmazie, il Trentin e il Sudtirôl.

I teritoris iredincj a forin definîts cussì doprant criteris variabii: des voltis si cjalave la presince di popolazion italiofone, des altris si cjalavin i confins gjeografics, des altris la antighe dominazion di stâts talians. Il moviment iredentist al rivâ a rivendicâ ae Italie ancje teritoris come Nizza, la Corsica, il Cjanton Tissin e la Isule di Malta.
Trentin

Il **Trentin** al corispuint vuê ae **Provincie Autonome di Trent**, une des dôs che a formin la regjon dal Trentin-Sudtirôl. Il cjâflûc al è Trent. Il Trentin al confine a nord cun la Provincie Autonome di Bolzan, a sud cun lis provinciis di Vicenze, Verone e Belun (regjon Venit) e a ovest cun lis provinciis di Sondri e Bresse, in Lombardie.

## Storie
Il Trentin al è stât leât a lunc ae storie todescje e dal Tirôl; par todesc e je clamade *Welschtirol*.
Il non Trentin e derive da la citât di Trent e al è un toponim doprât par designâ i teritoris dal vesculât di Trent, tieris dulà che a si fevelave talian e ladin.

## Gjeografie

## Economie
Imperis Centrâi

Stâts aleâts te Prime vuere mondiâl cuintri des trupis da l'Intese e i siei aleâts scu l'Italie.

I Imperis centrâi a jerin:

- la Gjermanie;
- la Bulgarie;
- la Turchie;
- l'Austrie-Ongjarie.

I prims trê Imperis, daspò de pierdite de vuere a forin ridimensionâts tai teritoris. 

La Gjermanie e pierdè il Lussemburc (ch'al deventà stât indipendent), lis citâts di Eupen e Malmedy (ae Belgjiche), l'Alsazie e il teritori loren di Metz (a la France), part dal Schleswig-Holstein (a la Danemarcje), la Slesie e part de Prussie (a la Polonie - gnûf stât), Memel (Klaipeda) (a la Lituanie) e Danziche (indipendent ma sogjete a l'autoritât polache).

La Bulgarie e pierdè la Tracie (a La Grecie) e plui piçui teritoris a pro dal S.H.S. e de Romanie.

La Turchie e pierdè la Peninsule Arabiche, la Palestine, il Libanon, la Sirie e l'Irac.

L'Austrie-Ongjarie e fo disintegrade e, oltre a lis pierditis teritoriâls a pro da l'Italie, de Romanie, de Polonie e de Russie, e dè vite a gnûfs stâts come la Cecoslauvachie, il ream [S.H.S] e naturalmentri l'Austrie e l'Ongjarie.

Ducj i Imperis centrâi a deventarin republichis ecet la Bulgarie.
Lât di Barcis

Il **lât di Barcis** o di Aprilis al è logât inte Valceline, a cirche 10 chilometris a nord ovest di Manià; al è un lât artificiâl, creât tal 1954 sbarant lis aghis de Celine par otignî energjie idroeletriche. Il lât al è cognossût soredut pes aghis, che a son tra il celest e il vert ingraciis ai boscs di faus e peçs che a si rifletin tal lât; al è deventât ancje un impuartant centri pai sport lacustris, windsurf, barcje a vele, motonautiche e vie indevant. Di Barcis a partissin diviers trois naturalistics, e si pues ancje partî par visitâ il parc naturâl da lis dolomitis furlanis.
Alps Juliis

Lis **Alps Juliis** si cjatin ta lis Alps Orientalis, tra Italie, Slovenie e Austrie. Lis montagnis plui impuartantis da lis Alps Juliis:

* Terglou (Triglav par sloven e Tricorno par talian) (2.863 m)

* Jôf dal Montâs (2.754 m)

* Mangart (2.677 m)

* Jôf Fuârt (2.666 m)

* Mont Cjanine (Monte Canin(o) par talian e Kanin par sloven)

## Leams esternis
* Alps Juliis - Hribi.net
RAM

La **RAM** (**R**andom **A**ccess **M**emory) e je une memorie a acès casuâl, ven a stâi che no si à di seguî un ordin secuenziâl, come par esempli tai nastris magnetics.

Al è un tiermin par solit doprât par riferîsi a supuarts di memorie a stât solit che a fasin part dal hardware instalât parsore di un ordenadôr. La RAM in gjenar e costituìs la memorie principâl dai elaboradôrs.
CPU

La **CPU** (*Central Processing Unit*, **Unitât centrâl di elaborazion**) e je il çurviel dal ordenadôr.
La sô funzion e je chê di fâ calcui a grande velocitât.
Lis prestazions di un ordenadôr a dipendin soredut di chest component, parcè che se la velocitât (GHz) e aumente, a aumentin il numar di operazions che al rive adore a fâ in un secont.

## Gjenars
A esistin dôs fameis di CPU:
* cun **[[architeture Von Neumann]]** classiche, dulà che dâts e istruzions a risiedin te stesse memorie (in chel mût chi al è possibil vê un codis che si modifiche di bessôl). Cheste architeture e je la plui comune, par vie de sô semplicitât e flessibilitât.
* cun **[[architeture Harvard]]**: i dâts e lis istruzions a risiedin in dôs memoriis difarentis. Cheste architeture e garantìs prestazions plui elevadis, parvie che lis dôs memoriis a puedin lavorâ in paralêl; l'inconvenient al è che chest gjenar di architeture al è plui complicât di gjestî. E je tipichementri usade intai **DSP**.

## Architeture
Lis CPUs a contegnin:

* une **Unitât aritmetiche-logjiche** (ALU), che si ocupe di eseguî lis operazions logichis e aritmetichis;
* une **Unitât di control**, che e leç de memorie lis istruzions, i eventuâi dâts par cheste ultime, e eseguìs la istruzion e e memorize il risultât scrivint te memorie o in un regjistri de CPU.
* uns **regjistris**, speciâls locazions di memorie dentri de CPU, une vore velocis, dulà ch'al è possibil acedi plui rapidementri rispiet ae memorie: il valôr complessîf di ducj i regjistris de CPU al costituìs il stât dulà che si cjate intun dât moment. Doi regjistris simpri presentis a son:
** il **regjistri IP** (Instruction Pointer) o PC (Program Counter), che al conten la direzion de cele in memorie de prossime istruzion di eseguî;
** il **regjistri dai flag**: chest regjistri nol conten valôrs numerics convenzionâi, ma al è pluitost un insieme di bit, clamâts flag, che a segnalin i stâts particolârs de CPU e uns informazions sul risultât de ultime operazion eseguide. I flag plui impuartants a son:
*** Flag di stât:
**** **Overflow**: al indiche se il risultât de operazion precedentementri eseguide al è trop grant par il cjamp risultât: 1 al significhe presence di overflow, 0 tai altris câs;
**** **Zero**: al vâl 1 se la ultime operazion e à vût come risultât il numar zero; altrimentri al val 0.
**** **Carry**: al vâl 1 se la ultime operazion e à ecedût la capacitât dal regjistri che al conten il risultât, altrimentri al vâl 0 (a esempli: in un regjistri a 8 bit, che al pues rapresentâ dome numars di 0 a 255, la some 178 + 250 e darès come risultât 172 e il *carry* al sarès puest a 1).
**** **Segn**: al indiche il segn dal risultât de ultime operazion eseguide: 0 al è risultât positîf, 1 negatîf
*** Flag di control:
**** **Interrupt**: se al à come valôr 1, la CPU e mole di rispuindi aes richiestis esternis di servizi des periferichis (i segnâi des liniis IRQ) fintremai che nol ven tornât a meti il valôr 0, o fin a che nol rive un segnâl di *reset* dal esterni.

## Viôt ancje
## Leams
Vitorie Mutilade

Cui tratâts di pâs dopo la Prime Vuere Mondiâl a passarin sot de Italie il Trentin, il Sud Tirol, il Friûl di là dal clap, Triest e la Istrie. 

Lis tratativis a forin une vore dificoltosis pe Italie par vie che il president american Wilson nol ricognosseve il pat segret di Londre che al jere stât fat des potencis europeanis par fâ jentrâ in vuere ancje la Italie e che i prometeve la anession de Dalmazie.

La Italie e domandave in plui la citât di Flum dulà che e jere une presince maioritarie di talians (in Dalmazie a jerin invezit in minorance ecet la citât di Zare, Sebenic e cualchi isule).

Cuintri lis pretesis de Italie al jere il gnûf Ream di Jugoslavie, un stât cun diviersis etniis che al jere stât volût par stabilizâ i Balcans. Lis altris potencis che a vevin vint la vuere lu sostignirin cuintri lis pretesis talianis.

Il malcontent te opinion publiche taliane al fo grant e la propagande nazionaliste taliane e fevelâ di **vitorie mutilade**.
Alte Austrie

La **Alte Austrie** e je un dai stâts federâts austriacs (tod. *Bundesländer*). E je logade tal nord dal paîs e e confine a jevât cu la Basse Austrie, a sud cu la Stirie, a bonât cun il Salisburghês e tal nord cu la   Gjermanie (Baviere) e cu la Republiche Ceche (Boemie meridionâl). La capitâl e je Linz (197.283 ab. ce.); altris citâts impuartantis a son: Ansfelden, Bad Hall, Bad Ischl, Braunau am Inn, Enns, Eferding, Gmunden, Freistadt, Leonding, Marchtrenk, Mattighofen, Ried im Innkreis, Rohrbach, Schärding, Traun, Steyr, Vöcklabruck, Wels.

## Gjeografie
La mont plui alte dale Alte Austrie e je la Hoher Dachstein (2995 m).
## Storie
* 1254 (Pâs di Ofen) o 1261 (Pâs di Viene) – Il re Ottokar II di Ongjarie al divid la regjon dal Traungau dale Stirie e le ricree come “Principât sore il flum Enns” (tod. *Fürstenthum ob der Enns*). Tal 1264 al ven usât la prime volte il non latin "Austria superior" (tod. *Oberösterreich*) o "supra Anasum" (voltât: *sore il flum Enns*).
* Dal 1490 – La regjon al rive a un cert nivel di autonomie.
* 1530 – Al tache a difondisi la dotrine protestante; 30 agns plui tard la maiorance dale popolazion e je evangeliche.
* 1564 – La regjon e finis il domini dai Asburcs.
* Daspò il 1600 – I imperadôrs Rodolf II e Matie a fasin jentrâ in vigôr la Controriforme; par chest i rangs dale Alte Austrie a fasin un pat cun i paîs dale Boemie. A vegnin batûts tal 1620 dal princip eletôr dale Baviere Massimilian par cont dal imperadôr Ferdinand II.
* 1779 – Cu la pâs di Teschen la zone dal Innviertel e passe dale Baviere ale Alte Austrie.
* 1814-1854 – Linz e aministre ancje il teritori dal Salisburghês.  
* 1918 – *Oberösterreich* al devente il non ufiziâl dal stât. 
* 1939 – A seguit dale anesion dale Austrie ale Gjermanie naziste la Alte Austrie e ven unide ai teritoris gjavâts al sud dale Boemie cul Acuard di Monaco: al ven cussì creât il gnûf distret dal “Oberdonau”.
* 1945 – Cu la fin dale Seconde vuere mondiâl al ven ricostistuît il stât federâl dale Alte Austrie.

## Economie
Confrontât cun il prodot intern lord dale Union Europeane in forme di podê di acuist, la Alte Austrie e à un indis di 112.8 (EU-25:100) (2003). 
## Organizazion aministrative
Tradizionalmentri la Alte Austrie e ven dividude talis cuatri areis dal *Hausruckviertel*, dal *Innviertel*, dal *Mühlviertel* e dal *Traunviertel*. Ultimamentri il teritori tra lis citâts di Linz, Eferding, Wels, Steyr, e Enns al ven clamât aree centrâl (tod. *Zentralraum*).

Dal pont di viste aministratîf e je dividude in 3 citâts statutariis (tod. *Statutarstädte*) e 15 distrets (tod. *Bezirke*):

## Situazion politiche
Dal 1995 il governadôr (tod. *Landeshauptmann*) dal Burgenland al è Josef Pühringer, dal ÖVP (*Österreichische Volkspartei*, voltât "Partît popolâr austriac").
## Risultivis
Cravuazie

La **Cravuazie** al è un stât dai Europe meridionâl e centrâl. E confine cu la Slovenie a nord-ovest, cu la Ongjarie a nord, cu la Serbie a nord-est, cu la Bosnie-Erzegovine a sud, est e nord-est e il Montneri a sud-est. La Cravuazie e fâs part de Union Europeane.
Distret di Feldkirch

Il **distret di [[Feldkirch]]** al è un dai distrets dal stât federât austriac (tod. *Bundesland*) dal Vorarlberg.

Al è ulteriormentri divisibil in 24 comuns (tod. *Gemeinden*) - di chescj, un al è une "citât" (tod. *Stadt*); 3 a son "comuns cun derit di marcjât" (tod. *Marktgemeinden*).
Di seguit la liste. 

### Citâts
* Feldkirch (29.855) 

### Comuns cun derit di marcjât
* Rankweil (11.616) 
* Frastanz (6.308) 
* Götzis (10.454) 

### Comuns
* Altach 
* Düns
* Dünserberg
* Fraxern
* Göfis
* Klaus
* Koblach
* Laterns
* Mäder
* Meiningen
* Röns
* Röthis
* Satteins
* Schlins
* Schnifis
* Sulz
* Übersaxen
* Viktorsberg
* Weiler 
* Zwischenwasser.
Distret di Bregenz

Il **distret di [[Bregenz]]** al è un dai distrets dal stât federât austriac (tod. *Bundesland*) dal  Vorarlberg.

Al è ulteriormentri divisibil in 40 comuns (tod. *Gemeinden*) - di chescj, 1 al è une "citât" (tod. *Stadt*); 4 a son "comuns cun derit di marcjât" (tod. *Marktgemeinden*).
Di seguit la liste. 

### Citâts
*Bregenz (27.241) 

### Comuns cun derit di marcjât
*Bezau (1.984)
*Hard (11.995)
*Lauterach (9.132)
*Wolfurt (7.984)

### Comuns
*Alberschwende
*Andelsbuch
*Au
*Bildstein
*Bizau
*Buch
*Damüls
*Doren
*Egg
*Eichenberg
*Fußach
*Gaißau
*Hittisau
*Höchst
*Hohenweiler
*Hörbranz
*Kennelbach
*Krumbach
*Langen bei Bregenz
*Langenegg
*Lingenau
*Lochau
*Mellau
*Mittelberg
*Möggers
*Reuthe
*Riefensberg
*Schnepfau
*Schoppernau
*Schröcken
*Schwarzach
*Schwarzenberg
*Sibratsgfäll
*Sulzberg
*Warth.
Distret di Dornbirn

Il **distret di [[Dornbirn]]** al è un dai distrets dal stât federât austriac (tod. *Bundesland*) dal  Vorarlberg.

Al è ulteriormentri divisibil in 3 comuns (tod. *Gemeinden*) - di chescj, 2 a son "citâts" (tod. *Stadt*) e un al è "comun cun derit di marcjât" (tod. *Marktgemeinde*).
Di seguit la liste. 

### Citâts
* Dornbirn (43.864)
* Hohenems (14.615)

### Comuns cun derit di marcjât
* Lustenau (20.518).
Balcans

I **Balcans** o **Peninsule balcaniche** a son chei teritoris a sud dal flum Donau e da la Austrie, a est des Alps Juliis e circundade dai mârs: Adriatic, Egjeu e Neri.

I stâts ch'a'nt fasin part a son: Slovenie, Cravuazie, Bosnie-Erzegovine, Serbie, Montneri, Macedonie dal Nort, Grecie e Turchie europeane.